**TÁPIÓGYÖRGYE KÖZSÉG ÖNKORMÁNYZAT KÉPVISELŐ-TESTÜLETÉNEK**

**17/2014 ( XI.24.) *önkormányzati rendelete***

A helyi önkormányzati képviselők tiszteletdíja, juttatása, költségtérítése szabályozásáról szóló rendelet-tervezetéről

Tápiógyörgye Község Önkormányzatának Képviselő-testülete a Magyarország Alaptörvénye 32. cikk (1) bekezdés a.) pontjában, valamint Magyarország helyi önkormányzatairól szóló 2011. évi CLXXXIX törvény 42. §-ában biztosított jogkörében eljárva az alábbi rendelet alkotja:

**1.§.**

1. E rendelet hatálya kiterjed a települési képviselőkre, a bizottságok elnökeire, képviselő és nem képviselő tagjaira.
2. Nem terjed ki a rendelet hatálya tisztségviselőkre (polgármester, alpolgármester), akiknek járandóságáról a képviselő-testület határozatban dönt.

**2.§.**

1. A települési képviselő munkájáért bruttó 30.000,-Ft tiszteletdíjra (alapdíj) jogosult havonta.
2. A képviselő-bizottsági tagok bizottsági munkájukért az alapdíjon felül bruttó 8.000,-Ft tiszteletdíjra jogosultak havonta.
3. A bizottságok elnökeit az (1) bekezdésben foglaltakon kívül további bruttó 16.000,-Ft tiszteletdíj illeti meg havonta.
4. A nem képviselő bizottsági tagok a bizottsági munkáért bruttó 16.000,-Ft tiszteletdíjra jogosultak havonta.

**(**5) A képviselőnek a képviselő-testület képviseletében vagy megbízásából végzett

tevékenységével összefüggő, általa előlegezett, számlával igazolt, szükséges

költségeket meg kell téríteni. A költség kifizetését a polgármester engedélyezi.

**3.§.**

1. A tiszteletdíj minden tárgyhót követő hó 5. napig esedékes, kifizetéséről a jegyző gondoskodik.
2. Amennyiben a képviselő – egy naptári évben – az önkormányzat üléseiről 3 alkalommal hiányzik, a harmadik hiányzást követő hónap 01-től két havi tiszteletdíj megvonásban részesül.
3. A képviselő a képviselő-testület üléséről év végéig történő újabb kettő hiányzás esetén – a hiányzást követő hónap 01-jétől újabb egy havi tiszteletdíj megvonásban részesül.
4. Nem minősül hiányzásnak, ha a képviselő a polgármester, illetőleg a képviselő-testület megbízása alapján az önkormányzat ügyében jár el, valamint a képviselő szabadságának időtartamát tölti, vagy, ha az orvos által igazoltan beteg.

**4.§.**

1. A tiszteletdíjak megvonása iránt a polgármester alakszerű határozat meghozatalával intézkedik, míg a tiszteletdíjak kifizetésével kapcsolatos feladatok ellátása a jegyző hatáskörébe tartozik.
2. A polgármester döntése ellen a képviselő-testülethez benyújtott fellebbezésnek van helye, melyről a benyújtást követő testületi ülésen – a Pénzügyi Bizottság véleményezése után – dönt.

**5.§.**

1. A képviselő, a bizottság elnöke, a bizottság képviselő és nem képviselő tagja tiszteletdíjáról egészben vagy meghatározott részéről a képviselő-testülethez intézett írásbeli nyilatkozatával lemondhat.

**6.§.**

E rendelet 2015. január 01. napján lép hatályba rendelkezéseit ettől a naptól kell alkalmazni.

/:Varró István:/ /:Turóczi István Zoltánné:/

polgármester jegyző